02/05/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Información pública. (Expediente IN627A 2009/2-0)

De acordo co disposto na Lei 34/1998, de 7 de outubro, do sector de hidrocarburos, no Real decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, no Decreto 62/2010, de 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP), nos artigos 17 da Lei de Expropiación Forzosa e 56 do seu Regulamento, na Lei 9/2002, de 30 de decembro, de ordenación urbanística e protección do medio rural de Galicia e demais normativa específica de aplicación, sométese a información pública o “Proxecto de Instalacións do Eixo APA-16 Cerceda” declarado de utilidade pública polo artigo 103 da citada Lei 34/1998. GAS GALICIA SDG, S. A., con enderezo na rúa Lisboa, s/n, Edificio Área Central, local 31-HIJ, 15707 - Santiago de Compostela (A Coruña). Gas Galicia SDG, S. A. presentou, con data 30 de outubro de 2009, solicitude de autorización administrativa, recoñecemento de utilidade pública e aprobación do proxecto de execución do gasoduto de distribución de gas natural denominado “Eixo APA-16 Cerceda”. Ante esta solicitude, a Dirección Xeral de Industria, Enerxía e Minas resolveu, con data 28 de maio de 2010, iniciar o trámite de competencia para o outorgamento da autorización administrativa de dito gasoduto de distribución de gas natural, para os efectos previstos no artigo 5 do Decreto 62/2010, de 15 de abril. Dita resolución foi publicada no Diario Oficial de Galicia do 29 de xuño de 2010 e durante o prazo establecido (30 días) non se presentaron outras solicitudes en concorrencia. En consecuencia, procede continuar co procedemento de outorgamento de autorización administrativa solicitada por Gas Galicia SDG, S. A. Autorización administrativa, recoñecemento da utilidade pública e aprobación do proxecto de execución do gasoduto de distribución de gas natural denominado “Eixo APA-16 Cerceda”. A autorización de instalacións que se solicita comportará, de acordo co que establecen os artigos 103 e 105 da Lei 34/1998, de 7 de outubro, os beneficios da declaración de utilidade pública e a necesidade de ocupación urxente para os efectos de expropiación forzosa dos bens e dereitos afectados, necesarios para o establecemento destas instalacións e da imposición e o exercicio da servidume de paso e doutras limitacións de dominio. O citado gasoduto de distribución de gas natural discorre en todo o seu percorrido polo termo municipal de Cerceda, na provincia de A Coruña. Ten a súa orixe na Posición 04B.1 que se atopa ao norte da Central Térmica de Meirama. O ramal de aproximación ao núcleo urbano de Cerceda rematará nun Armario de Regulación (AR) e augas enriba deste armario instalarase unha derivación para o futuro ramal ao Polígono Industrial do Acebedo. A condución realizarase en aceiro de 6”, terá unha presión máxima de servizo de 16 bar augas enriba do AR e de 5 bar augas abaixo, e acadará unha lonxitude total de 4.548 m. As instalacións auxiliares deste gasoduto son as seguintes: - Armario de Regulación (16/5 bar) para subministración ao núcleo urbano de Cerceda. - Válvulas de seccionamento. - Estación de Protección Catódica (EPC), cos seus ánodos de sacrificio e acometida eléctrica para subministración a esta EPC. A solicitude afecta ao termo municipal de Cerceda, na provincia de A Coruña. O orzamento das instalacións ascende á cantidade de oitocentos vinte e oito mil trescentos sesenta e dous euros con dous céntimos (828.362,02 €). A afección a leiras particulares derivada da construción do presente ramal de distribución de gas natural concrétase na seguinte forma: 1) Expropiación forzosa para pleno dominio dos terreos sobre os que se construirán as instalacións fixas en superficie.2) Para as canalizacións: A) Imposición de servidume permanente de paso de gas ao longo do trazado da condución, cunha anchura de tres (3) metros, un e medio (1,5) a cada lado do eixo, por onde discorrerá soterrada a tubaxe e cables de telecomunicación e telemando que se requiran para a condución de gas. Esta servidume que se establece estará suxeita ás seguintes limitacións: - Prohibición de efectuar traballos de arada, cava ou similares a unha profundidade superior a cincuenta (50) centímetros, así como de plantar árbores ou arbustos de tallo alto. - Prohibición de realizar calquera tipo de obras, construción, edificación, movemento de terras ou efectuar algún acto que rebaixe a cota do terreo ou poida danar ou perturbar o bo funcionamento das instalacións. - Libre acceso do persoal e equipos necesarios para a vixilancia e para manter, reparar ou renovar as instalacións, con pagamento, no seu caso, dos danos que se ocasionen. - Posibilidade de instalar os fitos de sinalización ou delimitación e os tubos de ventilación, así como realizar as obras superficiais ou subterráneas que sexan necesarias para iso. B) Contigua á zona de servidume permanente existe unha zona de seguridade definida na norma UNE 60.305.83, que se estende ata cinco (5) metros a cada lado do eixo da canalización, na que a execución de escavacións ou obras pode representar un cambio nas súas condicións de seguridade e na que non se dan as limitacións nin se prohiben as obras incluídas como prohibidas na zona de servidume de paso, sempre que se informe previamente ao titular das instalacións, para a adopción das accións oportunas que eviten os riscos potenciais para a canalización. C) Ocupación temporal, como necesidade derivada da execución das obras, da zona que se reflicte para cada leira nos planos parcelarios de expropiación. Nesta zona farase desaparecer, temporalmente, todo obstáculo e realizaranse as obras necesarias para o tendido e instalación da canalización e elementos anexos, executando os traballos ou operacións precisas para os ditos fins.3) Para o paso dos cables de conexión e elementos dispersores de protección catódica: A) Imposición de servidume permanente de paso nunha franxa de terreo dun (1) metro de ancho, por onde discorrerán soterrados os cables de conexión. Para os leitos dispersores da protección catódica, a franxa de terreo onde se establece a imposición de servidume permanente de paso, terá como anchura, a correspondente á da instalación máis un (1) metro a cada lado. Estas franxas estarán suxeitas ás seguintes limitacións: - Prohibición de efectuar traballos de arada ou similares a unha profundidade superior a cincuenta (50) centímetros, así como a plantar árbores ou arbustos e realizar calquera tipo de obras, construción ou edificación a unha distancia inferior a un metro e medio (1,5) a cada lado do cable de conexión ou do límite da instalación soterrada dos leitos dispersores, podendo exercer o dereito a talar ou arrincar as árbores ou arbustos que houbera a distancia inferior á indicada. - Libre acceso do persoal e equipos necesarios para poder manter, reparar ou renovar as instalacións, con pagamento, no seu caso, dos danos que se ocasionen. B) Ocupación temporal, como necesidade derivada da execución das obras, da zona que se reflicte para cada leira nos planos parcelarios de expropiación e na que se fará desaparecer todo obstáculo, así como realizar as obras necesarias para o tendido e montaxe das instalacións e elementos anexos, executando as obras ou operacións precisas para os ditos fins.4) Para as liñas eléctricas de baixa tensión soterradas: A) Servidume permanente de paso nunha franxa dun (1) metro a cada lado do eixo da liña e en todo o seu trazado que implicará: - Libre acceso do persoal e elementos necesarios para poder vixiar, manter, reparar ou renovar as instalacións, con pagamento no seu caso, dos danos que se ocasionen. B) Esta franxa estará suxeita ás seguintes limitacións: - Prohibición de efectuar traballos de arada ou similares a unha profundidade superior a cincuenta (50) centímetros, así como a plantar árbores ou arbustos e realizar calquera tipo de obras, construción ou edificación a unha distancia inferior a un metro e medio (1,5), a cada lado do cable de conexión, podendo exercer o dereito a talar ou arrincar as árbores ou arbustos que houbera a distancia inferior á indicada. C) Ocupación temporal da superficie que se determina para cada liña nos planos parcelarios, para realizar as obras necesarias. O que se fai público para coñecemento xeral e especialmente dos propietarios de terreos e demais titulares afectados polo proxecto de instalacións do ramal de distribución de gas natural denominado “Eixo APA-16 Cerceda”, na relación que se insire como ANEXO a esta resolución, para que poidan examinalo nesta Dirección Xeral de Industria, Enerxía e Minas da Consellería de Economía e Industria, Edificio Administrativo San Caetano, bloque 5, 4º andar, 15781 - Santiago de Compostela, e no seu Departamento Territorial da Coruña, Edificio Administrativo Monelos, Praza Luís Seoane, 1º e 2º andar, 15008 - A Coruña, e presentar por duplicado nos ditos centros as alegacións que consideren oportunas no prazo de vinte días a partir do seguinte á publicación deste anuncio. Faise constar que esta publicación realízase igualmente para os efectos determinados polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, cando os interesados sexan descoñecidos, se ignore o lugar ou o medio de notificación, ou ben, intentada a notificación non se puidese realizar. O director xeral de Industria, Enerxía e Minas, Jorge Simon Caminiti Ben Yechou. ABREVIATURAS UTILIZADAS: ML - Lonxitude de Traza; SP - Servidume de Paso; OT - Ocupación Temporal; PD - Pleno Dominio; POL - Polígono; PAR - Parcela; C - A Coruña; CE - Cerceda TERMO MUNICIPAL: Cerceda (A Coruña)